Două eleve de la Colegiul Militar din Alba Iulia s-au calificat la faza națională a Olimpiadei de Limba și literatura română
Două eleve de la Colegiul Militar din Alba Iulia s-au calificat la faza națională a Olimpiadei de Limba și literatura română după ce au obținut Premiul I la faza județeană a concursului. Alte două eleve au obținut locul II, respectiv mențiune la același concurs.
Elevii care demonstrează aptitudini şi înclinaţii deosebite către domeniul literar reușesc să își exprime creativitatea și ideile astfel încât creațiile lor să fie apreciate și premiate. La faza județeană a Olimpiadei de Limba și Literatura Română, elevii colegiului militar au reușit să obțină din nou rezultate care să confirme dedicarea, munca depusă și pasiunea lor pentru literatură.
Eleva sergent Roxana Bizău (clasa a XI-a) și eleva fruntaș Erika Marcu (clasa a IX-a) s-au calificat la faza națională a Olimpiadei de Limba și literatura română după ce au obținut Premiul I la faza județeană a concursului.
Citește și: Rezultatele la Olimpiada de Fizică, etapa județeană, 2024: Elevi din Alba Iulia și Sebeș,calificați la faza națională
Roxana este la a doua calificare la etapa națională, după cea obținută anul trecut, demonstrând astfel că performanța se obține cu multă perseverență și consecvență. "Obținerea Premiului I la Olimpiada de Limba și Literatura Română mă face să mă simt mândră că pot să îmi reprezint, și în acest an, colegiul la etapa națională. Această reușită se datorează muncii depuse, dar, mai ales, dăruirii pe care o am pentru universul literaturii, iar îndrumarea doamnei profesoare, Cosmina Mircea, a fost esențială în drumul spre performanță", a afirmat eleva sergent Roxana Bizău.
Pentru Erika, premiul obținut la faza județeană a olimpiadei înseamnă un început perfect în călătoria spre performanță. Calificarea la faza națională a olimpiadei reprezintă nu doar răsplata muncii și a interesului arătat orelor de limba română, ci și motivația de a continua pe același drum. "Pot afirma că Olimpiada de Limba și Literatura Română a fost o experiență captivantă și provocatoare pentru mine, testându-mi abilitățile și cunoștințele într-un mod inedit. În continuare voi munci cu pasiune și determinare sub îndrumarea doamnei profesoare și voi încerca să ating excelența la etapa națională", a mărturisit eleva fruntaș Erika Marcu.
La aceste două reușite se adaugă Premiul II obținut de către eleva fruntaș Oana Furdui (clasa a X-a) și Mențiunea obținută de către eleva caporal Daria Cristea (clasa a X-a), sub coordonarea doamnei profesoare Cosmina Mircea.
Felicitări tuturor, vă dorim rezultate deosebite și pe viitor!
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
LOCURI de MUNCĂ în județul Alba, la data de 19 MARTIE : 455 posturi sunt disponibile în Alba Iulia, Aiud, Câmpeni, Ocna Mureș, Sebeș și Teiuș
LOCURI de MUNCĂ în județul Alba, la data de 19 MARTIE : 455 posturi sunt disponibile în Alba Iulia, Aiud, Câmpeni, Ocna Mureș, Sebeș și Teiuș Persoanele interesate să ocupe un loc de muncă pot viziona ofertele accesând www.anofm.ro, selectați AJOFM Alba, secțiunea Persoane fizice – Locuri de muncă vacante sau se pot prezenta la […]
Secțiune Articole Similare
-
Opinii - Comentariiacum o zi
Postul Paștelui 2024, cel mai lung și aspru post din an: Interdicții, durată, zile de dezlegare la pește. Obiceiuri și tradiții
-
Opinii - Comentariiacum 2 zile
17 martie: Biserica Ortodoxă îl prăznuiește pe Sfântul Alexie, omul lui Dumnezeu. Tradiții și obiceiuri de Ziua Șarpelui
-
Opinii - Comentariiacum o zi
18 martie: Inventatorul român Traian Vuia realizează, la Paris, primul zbor autopropulsat
-
Ştirea zileiacum 2 zile
Ziarul "Unirea" din Alba Iulia angajează REDACTORI pentru ediția online. Cerințe și responsabilități
-
Sportacum 3 zile
Liga 3, penultima etapă: Unirea Ungheni – Metalurgistul Cugir 2-0 (0-0), vizitatorii afară din calculele pentru play-off | Industria Galda de Jos – ACS Mediaș 1-3 (1-1), oaspeții au întors scorul
-
Ştirea zileiacum 2 zile
Povestea aurarului legendar Mihăilă Gritta – românul care a contrubuit masiv la păstrarea identității de neam, într-o perioadă în care dezrădăcinarea românilor din Transilvania era în toi